Albertus Otárola
Albertus Otárola, vulgo plene Luis Alberto Otárola Peñaranda (Huaraz in urbe die 12 Februarii 1967 natus) est politicus Peruviae. Bis minister a munitione, semel primus minister meruit.

Alumnus est universitatis Sancti Martini de Porres, ubi anno 1991 advocatus promotus est, dissertatione de iuribus humanis rite recepto. Iuxta regimen Peruvianum ab anno 1988 operam dedit, praecipue apud ministerium a munitione. Minister a munitione a die 11 Decembris 2011 usque in 10 Maii 2012 functus est, praeside Ollanta Humala. Munus renuntiare coactus est, eodem die quo minister a rebus internis Daniel Lozada, propter expeditionem contra terroristas male gestam cuius scaevitates in laudes suas convertere conati essent.

Iterum undecim tantum dies a die 10 Decembris 2022 minister a munitione meruit, praeside Dina Boluarte; quae eum die 21 Decembris huius anni ad officium primi ministri convocavit.

Bibliographia 
 "Revise la hoja de vida del nuevo ministro de Defensa Luis Otárola" in La república (11 Decembris 2011)
 Flor Huilca, "Peor imposible" in La república (13 Maii 2012)
 Sebastian Ortiz Martínez, "Cronología: la “operación impecable” que provocó la renuncia de Otárola y Lozada" in El comercio (13 Maii 2012)

Nexus externi 
 "Alberto Otárola es el nuevo ministro de Defensa" (10 Decembris 2022) apud RPP

Nati 1967
Homines vivi
Politici Peruviae
Iuris consulti
Alumni Universitatis Sancti Martini de Porres
Ministri munitionis
Gubernatores civitatum